《寄陈次颜》
宋代·陈宓

人年六十志先衰，年过唯君意不疲。
胸次嵬嵬山立壁，书丛矻矻鸟粘黐。
重裘兼味人能贱，冬葛朝虀世所师。
借问别来新著作，大篇无惜惬吾思。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。